Avoir 20 ans dans les Aurès
Avoir 20 ans dans les Aurès () je francuski igrani film snimljen 1972. godine u režiji Renéa Vautiera. Po žanru je mješavina ratnog filma i politički angažirane drame. Protagonisti su grupa bretonskih mladića koji godine 1961. služe vojni rok te ih pošalju u Alžir gdje se vodi rat za nezavisnost. Radnja prikazuje kako su oni uglavnom pacifisti i nezainteresirani za nasilje, ali i kako ih zapovjednik jedinice (koga tumači Philippe Léotard) tokom obuke pretvara u mašine za ubijanje te kako će samo jedan od njih propitivati svoje postupke nakon što zarobe alžirskog pobunjenika.

Vautier je bio poznat kao žestoki kritičar francuskog kolonijalizma, a tema filma je bila aktualna s obzirom na sličnosti francuskih iskustava u Alžiru sa tadašnjim američkim iskustvima u Vijetnamu. Film je prikazan na Kanskom festivalu gdje je dobio nagradu FIPRESCi. Kasniji kritičari su mu zamjerali na lošoj glumi, odnosno nastojanju da se nedostatak budžeta prikrije pseudodokumentarnim stilom. Usprkos toga, Avoir 20 ans des les Aurès je dobio pohvale kao jedan od prvih od francuskih filmova koji je dotakao ne samo tabu-temu tada još traumatičnog alžirskog rata, nego i zločina koje je francuska vojska tada počinila nad Alžircima.

Uloge 
 Philippe Léotard ... Poručnik Perrin  
 Alexandre Arcady ... Noël  
 Hamid Djellouli ... Youssef  
 Jacques Canselier ... Coco   
 Jean-Michel Ribes ... Le curé  
 Alain Scoff ... Lomic, vojnik
 Jean-Jacques Moreau ... Jacques  
 Michel Elias ... Robert, nastavnik
 Yves Branellec ... Youenn
 Philippe Brizard ... La Marie 
 Charles Trétout ... Charles 
 Pierre Vautier ... Pierrick
 Alain Vautier ... Lanick
 Bernard Ramel ... Nanard

Izvori

External links
 

Francuski filmovi
Ratni filmovi
Dramski filmovi
Politički filmovi